Robert Fabian

Robert Fabian (* 1969) je český spisovateľ prevažne military science-fiction literatúry.Robert Fabian na webe LEGIE

Okrem roku narodenia a prehľadu vydaných kníh nie je o autorovi nič iné známe. Podľa vyjadrenia nakladateľstva Straky na vrbě, v ktorom vydáva svoje knihy, si autor želá ostať v anonymite. Je známe, že dlhé roky pôsobí (pôsobil) v ozbrojených zložkách.

 Diela 
 Mariňáci, 2000, akčný román zo žánru military sci-fi, odohrávajúci sa vo vzdialenej, nie veľmi šťastnej budúcnosti ľudstva a sledujúci osudy elitnej vojenskej jednotky, pomenovanej podľa ich dávnych predchodcov tradične mariňáci - námorná pechota.
 Planeta mezi dvěma slunci, 2002, sci-fi román s prvkami hororu odohrávajúci sa na neznámej a pustej planéte s dýchateľnou atmosférou, kde stroskotá vesmírna loď prevážajúca viac ako dvesto odsúdencov do vzdialenej vesmírnej väznice. 
 Carpe Diem, 2005, dvojdielny román z rovnakého časopriestoru ako Mariňáci. Kniha však nie je ich pokračovaním. V centre pozornosti je síce znova vesmírna námorná pechota, ale príbeh sa odohráva podstatne skôr a s inými hrdinami. Vydanie z roku 2012 obsahuje navyše poviedku Ledová cesta.
 Hvězda, 2007, dvojdielny drsný military sci-fi román z prostredia chudobných slumov a luxusných súkromných asteroidov, ktorého hlavným hrdinom je profesionálny zabijak.
 Epizit, sci-fi poviedka v antológii Třpyt mečů, záblesky laserů, 2008, voľne nadväzujúca na román Hvězda.
 Semper fi, 2009, voľné pokračovanie drsnej military sci-fi Carpe Diem.
 Dies irae, 2014, ďalšie príbehy s hrdinami drsnej sci-fi military Carpe diem.

 Referencie 

 Externé odkazy 
 Rozhovor s autorom, Karlínské listy 
 Neviditelný pes

 Zdroj 


Kategória:Českí spisovatelia
Kategória:Českí spisovatelia science-fiction
Kategória:Narodenia v 1969
Kategória:Žijúci ľudia